Dinosaria wa Tendaguru
Kati ya miaka 1909 na 1913 na chini ya usimamizi wa wanasayansi wa asili Wajerumani, tani mia mbili na thelathini za visukuku vilivyopatikana Tendaguru, pamoja na mifupa na mabaki mengine ya viumbehai walioishi miaka milioni kadhaa iliyopita, zilijaa ndani ya masanduku ya mbao na wafanyakazi wa Afrika na kupelekwa bandari ya karibu ya Lindi. Kutoka kwenye mahali pa kuchimbuliwa pale Tendaguru, yalipelekwa Hamburg na hatimaye Berlin. Hatimaye, wanasayansi huko Berlin waliweza kuunganisha mifupa ya aina mbalimbali za dinosauri hadi kukamilisha kiunzi mifupa kamili kinachopamba moja ya makusanyo muhimu duniani kwa utafiti unaoendelea. Mtazamo wa maonyesho ni mifupa ya karibu mita kumi na nne ya aina ya Giraffatitan brancai, kiunzi mifupa kikubwa zaidi ya dinosaura kinachoonyeshwa duniani.